CELEX: 62007CA0492
Language: mt
Date: 2009-01-22 00:00:00
Title: Kawża C-492/07: Sentenza tal-Qorti tal-Ġustizzja (Il-Ħames Awla) tat- 22 ta' Jannar 2009 — Il-Kummissjoni tal-Komunitajiet Ewropej vs Ir-Repubblika tal-Polonja (Nuqqas ta' Stat li jwettaq obbligu — Direttiva 2002/21/KE — Netwerks u servizzi ta' komunikazzjoni elettronika — Kunċett ta' abbonat )

21.3.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 69/9
            
         Sentenza tal-Qorti tal-Ġustizzja (Il-Ħames Awla) tat-22 ta' Jannar 2009 — Il-Kummissjoni tal-Komunitajiet Ewropej vs Ir-Repubblika tal-Polonja
   (Kawża C-492/07) (1)
   
   (Nuqqas ta' Stat li jwettaq obbligu - Direttiva 2002/21/KE - Netwerks u servizzi ta' komunikazzjoni elettronika - Kunċett ta' “abbonat’)
   (2009/C 69/14)
   Lingwa tal-kawża: Il-Pollakk
   Partijiet
   
      Rikorrenti: Il-Kummissjoni tal-Komunitajiet Ewropej (rappreżentanti: A. Nijenhuis u K. Mojzesowicz, aġenti)
   
      Konvenuta: Ir-Repubblika tal-Polonja (rappreżentant: M. Dowgielewicz, aġent)
   Suġġett
   Nuqqas ta' Stat li jwettaq obbligu — Nuqqas milli jadotta, fit-terminu previst, il-miżuri neċessarji sabiex jikkonforma ruħu mal-Artikolu 2(k) tad-Direttiva tal-Parlament Ewropew u tal-Kunsill 2002/21/KE tas-7 ta' Marzu 2002, dwar kwadru [qafas] regolatorju komuni għan-networks ta' komunikazzjonijiet u servizzi elettroniċi (Direttiva Kwadru [Qafas]) (ĠU L 108, p. 33) — Definizzjoni tal-abbonat
   Dispożittiv
   
               1)
            
            
               Billi ma ttrasponietx korrettament id-Direttiva tal-Parlament Ewropew u tal-Kunsill 2002/21/KE tas-7 ta' Marzu 2002, dwar kwadru [qafas] regolatorju komuni għan-networks ta' komunikazzjonijiet u servizzi elettroniċi (Direttiva Kwadru [Qafas]), u b'mod partikolari l-Artikolu 2(k) tagħha, fir-rigward tad-definizzjoni tal-kunċett ta' “abbonat”, ir-Repubblika tal-Polonja naqset mill-obbligi tagħha taħt din id-direttiva.
            
         
               2)
            
            
               Ir-Repubblika tal-Polonja hija kkundannata għall-ispejjeż.
            
         
      (1)  ĠU C 22, 26.1.2008.